এনজিও ঋণের সুদের বিষয়টি দু’দিক থেকে বিশ্লেষণ করা যেতে পারে। প্রথমত একজন ঋণগ্রহীতা এনজিওর নিকট থেকে ঋণ গ্রহণ করে প্রকৃত অর্থে কি হারে সুদ (Effective Interest Rate) প্রদান করে। দ্বিতীয়ত: এনজিও গুলো ঋণের আদায়কৃত সাপ্তাহিক কিস্তি ও সঞ্চয়কে পূনঃপূনঃ বিনিয়োগ করে কি পরিমাণ সুদ আদায় করে, তার একটা সরল নমুনা চিত্র এখানে উপস্থাপন করা হলো। এক্ষেত্রে একটি লোকাল এনজিও ’প্রবাহ’ ও গ্রামীণ ব্যাংকর পাশ বইয়ের সাহায্য নেওয়া হয়েছে। প্রবাহ এনজিওর পাশবই খেকে দেখা যায়, একজন ঋণগ্রহীতা ১০,০০০/= টাকা ঋণ গ্রহন করলে সার্ভিস চার্জসহ তাকে ৪৮টি সাপ্তাহিক কিস্তিতে ২৫০/= টাকা হারে সর্বমোট ১২০০০/= টাকা পরিশোধ করতে হয়।